Tikus iku watake ikras-ikris, suwe-suwe yen diumbar banjur ngrêbda, têgêse para ‘ulama dhek samana, nalika lagi têkane nyuwun panguripan marang sang Prabu ing Majapahit, barêng wis diparingi, piwalêse ngrusak. Tawon iku nggawa madu kang rasane manis, gêgamane ana ing silit, dene panggonane ana ing gowok utawa tala, têgêse maune têkane nganggo têmbung manis, wusana ngêntup saka ing buri, dene tala têgêse mêntala